

VLADA REPUBLIKE HRVATSKE

Zagreb, 25. siječnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o isplati materijalnih i nematerijalnih prava te drugih naknada za zaposlenike ostvarenih iz rada i po osnovi rada temeljem granskih kolektivnih ugovora |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i članka 3. Zakona o plaćama u javnim službama („Narodne novine“, br. 27/01. i 39/09.), Vlada Republike Hrvatske je na sjednici održanoj \_\_\_\_\_ 2024. donijela

**O D L U K U**

**o isplati materijalnih i nematerijalnih prava te drugih naknada za zaposlenike ostvarenih iz rada i po osnovi rada temeljem granskih kolektivnih ugovora**

**I.**

Sva materijalna i nematerijalna prava koja su zaposlenici u ustanovama socijalne skrbi, kulture, osnovnoškolskim ustanovama, srednjoškolskim ustanovama te u sustavima zdravstva i visokog obrazovanja i znanosti ostvarili iz rada i po osnovi rada temeljem:

* Kolektivnog ugovora za djelatnost socijalne skrbi („Narodne novine“, br. 61/18. i 3/19. - ispravak) i Odluke o isplati materijalnih i nematerijalnih prava te drugih naknada za zaposlenike u djelatnosti socijalne skrbi („Narodne novine“, broj 60/22.)
* Granskog kolektivnog ugovora za zaposlenike u ustanovama kulture koje se financiraju iz državnog proračuna („Narodne novine“, broj 46/18.) i Odluke o isplati materijalnih i nematerijalnih prava te drugih naknada za zaposlenike u ustanovama kulture („Narodne novine“, broj 60/22.)
* Kolektivnog ugovora za zaposlenike u osnovnoškolskim ustanovama („Narodne novine“, br. 51/18. i 122/19.) i Odluke o isplati materijalnih i nematerijalnih prava te drugih naknada za zaposlenike u osnovnoškolskim ustanovama („Narodne novine“, broj 60/22.)
* Kolektivnog ugovora za zaposlenike u srednjoškolskim ustanovama („Narodne novine“, br. 51/18. i 122/19.) i Odluke o isplati materijalnih i nematerijalnih prava te drugih naknada za zaposlenike u srednjoškolskim ustanovama („Narodne novine“, broj 60/22.)
* Kolektivnog ugovora za djelatnost zdravstva i zdravstvenog osiguranja („Narodne novine“, br. 29/18., 35/19., 78/19., 92/19., 56/20. i 3/23.) i Odluke o primjeni prava iz Kolektivnog ugovora za djelatnost zdravstva i zdravstvenog osiguranja nakon isteka produžene primjene za zaposlenike u sustavu zdravstva („Narodne novine“, broj 68/23.)
* Kolektivnog ugovora za znanost i visoko obrazovanje („Narodne novine“, br. 9/19., 122/19. i 52/20.) i Dodatka I. („Narodne novine“, broj 9/19.) te Odluke o isplati materijalnih i nematerijalnih prava te drugih naknada za zaposlenike u ustanovama iz sustava visokog obrazovanja i znanosti („Narodne novine“, broj 22/23.)

i dalje će se priznavati i primjenjivati u istom opsegu, počevši od 1. siječnja 2024.

**II.**

Ova Odluka stupa na snagu prvoga dana od dana objave u „Narodnim novinama“, a važi do sklapanja novih kolektivnih ugovora kojima se utvrđuju prava i obveze iz rada i po osnovi rada zaposlenih u ustanovama iz točke I. ove Odluke, na koje se primjenjuje Zakon o plaćama u državnoj službi i javnim službama („Narodne novine“, broj 155/23.), a najkasnije do 1. ožujka 2024.

KLASA:

URBROJ:

U Zagrebu,

PREDSJEDNIK

mr. sc. Andrej Plenković

**O B R A Z L O Ž E NJ E**

Navedeni granski kolektivni ugovori, kojima su uređena materijalna i nematerijalna prava te druge naknade ostvarene iz rada i po osnovi rada za zaposlenike u ustanovama socijalne skrbi, kulture, osnovnoškolskim ustanovama, srednjoškolskim ustanovama te u sustavima zdravstva i visokog obrazovanja i znanosti ostvarili, prestali su važiti.

Sa ciljem zadržavanja opsega i razine materijalnih i nematerijalnih prava te drugih naknada zaposlenika u navedenim ustanovama i sustavima, potrebno je donijeti odluku kojom će se osigurati kontinuitet primjene materijalnih i nematerijalnih prava zaposlenika.

Slijedom navedenoga, predlaže se da se ova odluka primjenjuje od 1. siječnja 2024. godine te da važi do sklapanja novih granskih kolektivnih ugovora kojima će se utvrditi prava i obveze iz rada i po osnovi rada zaposlenika u navedenim ustanovama i sustavima, odnosno najkasnije do 1. ožujka 2024. godine kada bi na snagu trebala stupiti nova uredba kojom će se odrediti koeficijenti za obračun plaće zaposlenih u javnim službama.

Financijska sredstva za provedbu ove odluke planirana su i osigurana u Državnom proračunu Republike Hrvatske.